Salceda desactiva máis de 70 niños de vespa velutina con medios propios | Salceda de Caselas\nO Concello de Salceda de Caselas informa da desactivación de máis de 70 niños de vespa velutina no territorio do municipio, grazas á acción dun grupo de voluntarios coordinados pola Concelleira de Medioambiente Carla Pérez. É a propia veciñanza a que comunica ao Concello a existencia de niños en diversos puntos, pasando entón a actuar o grupo de voluntarios. Lévanse desactivado niños en vivendas, fachadas de edificios, recintos escolares e en diversos puntos de Salceda.\nNo presente ano tense detectado un incremento poboacional de vespa velutina en Salceda, en comparación cos datos do ano pasado. Lembran dende o Concello que os principais perigos son o ataque ás poboacións de abellas autóctonas, así como os riscos para a seguridade cidadá, fundamentalmente nos casos de persoas alérxicas ás picaduras.\nAdemáis do material proporcionado pola Xunta de Galicia, o equipo de Salceda desenrolou os seus propios medios, conseguindo unha pértiga moito máis lixeira e que lles facilita en gran medida o traballo, xa que hai que lembrar que son moitos os niños que se atopan a gran altura, o que fai máis complicado o acceso aos mesmos.\nO grupo reúnese nas tardes dos martes, desactivando unha media de seis niños por xornada. As parroquias máis afectadas son Soutelo, Santa María e Picoña, nas que se precisou un maior número de intervencións. Así mesmo, préstase especial atención ao casco urbano, así como a zonas de máxima urxencia por ser frecuentadas por nenos/as, persoas maiores, ou persoas alérxicas.\nO Concello de Salceda agradece enormemente o traballo levado a cabo por este grupo de voluntariado, sen o cal sería imposible manter a poboación de vespa velutina controlada. Lembran que a Xunta de Galicia non fixo os seus deberes neste tema dende o primeiro momento, ata rematar derivándolles o problema aos Concellos, que se teñen que buscar a vida para solucionalo co escaso material que se lles aporta.\nZumba contra o cancro Lista definitiva de candidatos seleccionados e puntuacions dos aspirantes ao proceso selectivo para a contratación de tres traballadores


O servizo de salvamento e socorrismo do Val Miñor sumou 1.300 intervencións - ValmiñorTV\nInicioBAIONAO servizo de salvamento e socorrismo do Val Miñor sumou 1.300 intervencións\nO servizo de salvamento e socorrismo do Val Miñor sumou 1.300 intervencións\n18/09/2020 Pablo F. Estévez\nCoa entrada da segunda quincena de setembro o Val Miñor afronta xa a tempada de outono, e deixa atrás un verán no que os hábitos de bañistas e usuarios das praias da comarca apenas diferiron de anos anteriores, polo menos durante o mes de agosto. Así o confirmaron fontes da Agrupación de Voluntarios de Protección Civil Val Miñor, que resaltaron que aínda que a entrada do mes de xullo, momento no que se incorporaron os 23 socorristas contratados e un reforzo da agrupación de voluntarios que ascendeu ata as 57 persoas, viviuse con certo temor motivado pola nova normalidade, aos poucos o ambiente foise relaxando.\nCon todo, cabe destacar que aínda que o inicio viviuse con menos volume de persoas, os rexistros dos que os efectivos dispoñen a pé de praia constataron un maior número de turistas procedentes de fóra da comunidade galega, entre un 70 e un 80% dos atendidos nas casetas. Así, durante os dous meses e medio que durou o servizo de vixilancia de primeira liña anotaron un total 615 incidencias menores e 9 maiores en Nigrán, mentres que en Baiona sumaron 645 ademais doutras 10 que precisaron a intervención de ambulancias, o que suma un total de 1.279.\nDeste xeito o balance de tempada facilitado polos efectivos de Protección Civil conclúe que a praia menos cívica foi a de Patos, onde en reiteradas ocasións os bañistas ignoraron as indicacións de voluntarios e socorristas. Por contra, os usuarios do areal máis “obediente” foron os de Praia América, mentres que nos de Baiona a tónica xeneralizada foi boa.\nEn canto á linguaxe de bandeiras en praias, que se utilizou por primeira vez este ano para indicar o seu aforo, explicaron que non foron poucas as veces nas que tiveron que cambiar o estandarte verde polo amarelo. Aquí lideran a clasificación Barbeira, Concheira, Frades e Santa Marta debido sobre todo ás súas dimensións sumado á pleamar con mareas vivas de tarde do mesmo xeito que na de Patos, aínda que nesta localización os excesos de capacidade en primeira liña repetíronse case a diario durante todo agosto.\nEn canto ás medidas adoptadas coa nova normalidade resaltaron que en termos xerais cumpriuse co uso da máscara, e quizais os momentos de menor cumprimento coincidiron cos cambios de quincena que conlevan a chegada de novos turistas.\nA Copa Galicia celebra este domingo a súa cuarta xornada en Santiago de Compostela e Adrián Valverde chega como líder Elite e segundo clasificado no ránking absoluto ao circuíto de San Lázaro. O representante do […]\nO Gondomar CF pide que As Gaiandas se converta nun campo de herba artificial\nMañá pola mañá o Gondomar Club de Fútbol entregará por rexistro no Concello sobre 500 firmas de socios e simpatizantes, solicitando que se transforme o campo Municipal de As Gaiandas nun terreo de herba artificial […]


CONCELLO DE MARÍN, INIMIGO DA NATUREZA | DEFENDE O MONTE PITUCO (Pornedo)\nPublicado por: MontePituco | 09/09/2010\nCONCELLO DE MARÍN, INIMIGO DA NATUREZA\n…Por hipócrita, por incoherente e por embaucador. O Concello de Marín, a través da Concellería de Medio Ambiente, organiza as “I Xornadas Medioambientais”. As primeiras, e ogallá que as derradeiras, porque a tomadura de pelo ten delito. Dime de que presumes e direiche de que careces…\nArgumento 1º) O Monte Pituco (Pornedo), recoñecido polas Normas Subsidiarias e Provinciais de Planeamento como espazo natural protexido, é a ubicación proposta polo Goberno local para instalar un polígono industrial.\nArgumento 2º) O Monte Pituco (Pornedo) forma parte dos Montes do Morrazo, protexidos polas anteriores Directrices de Ordenación do Territorio, unha cualificación que se lle retirou no novo documento que estivo en exposición pública. E que fixo o Concello? Pedirlle á Xunta que conserve a protección dos Montes do Morrazo pero que desafecte o Monte Pituco, desprezando o valor ambiental, ecolóxico, paisaxístico, cultural e patrimonial deste enclave.\nArgumento 3º) Porque hai unha chea de tempo que representantes de varios colectivos sociais de Marín e do seu contorno, que apoian a creación do Espazo Natural e Arqueolóxico dos Sete Camiños nos montes de Marín, Pontevedra e Vilaboa, véñenlle solicitando reiteradamente ao Concello unha entrevista para procurar a súa adhesión ao proxecto. E cal é a resposta do Goberno local? Que ignora por completo esa petición de diálogo e négase a coñecer os detalles desta iniciativa a prol da posta en valor do rural marinense, do seu potencial arqueolóxico e turístico, forestal e económico.\n…E poderiamos seguir anotando argumentos para desenmascarar a estes dirixentes municipais, inimigos do medio ambiente. Por tanto, ESTAS XORNADAS ‘MEDIOCOMOLLESQUEIRANCHAMAR’ SON UN ENGANO, UN PARIPÉ E UN FRAUDE. Porque nun programiña de fin de semana aparentan facer unha xestión que, na práctica, supón un agravio irreparable á imaxe e á fisonomía desta vila.\nE dende DEFENDE O MONTE PITUCO (PORNEDO), vaia o noso respecto a colectivos como a Asociación de Defensa Ecolóxica de Galicia Adega, Amigos da Terra, a Mancomunidade de Montes de Santomé, a Protectora de Animais e Prantas de Marín, ou o Clube de Montañeiros de Pontevedra, que non deben saber moi ben onde se meten participando como expositores nesta feira trapalleira. Ou que sabéndoo, participan igualmente por falta de criterio, por falta de compromiso real coa conservación do monte e do medio natural, ou por compromiso económico ou ideolóxico cos promotores deste tinglado que é puro marketing, fume de leña verde, e ruido pre-electoral.\nNon somos os únicos que obxectamos contra estas Xornadas de Mediocomollesqueiranchamar. O Colectivo Nacionalista de Marín tamén lle saca os colores á Concellería de Medio Ambiente cunha nota informativa que non ten desperdicio. Lean e infórmense, por favor. Non se deixen embaucar pola política-escaparate deste Goberno local:\nO próximo fin de semana vanse celebrar en Marín unhas “Xornadas Ecolóxicas” organizadas polo Concello, máis concretamente polas concellarías de Medio Ambiente e Turismo, ambas dirixidas polo BNG. Non podemos por menos que manifestar a nosa opinión considerando estas xornadas como un acto para lavar a cara e con claras intencións electorais.\nEstamos ante un goberno municipal sancionado por Augas de Galiza, por unha obra auspiciada pola concelleira de medio ambiente, que elaborou un PXOM nefasto baseado na especulación, que pretende canalizar os ríos Lameira e Loira para favorecer a súa posterior urbanización, e que vende como gran logro un ecoparque que non é mais que unha finca municipal privatizada para beneficio dunha empresa.\nSE ANALIZAMOS A TRAXECTORIA DO BIPARTITO EN MARÍN NON PODEMOS CONSIDERAR QUE SEXA MOI “ECOLÓXICA” NIN RESPECTUOSA CO MEDIO AMBIENTE. A principal aposta política desta lexislatura foi un Plan Xeral caracterizado por importar un modelo especulativo típico do Mediterráneo, baseado na urbanización expansiva. Modelo fracasado e cuestionado por calquera organización ecoloxista existente en Galiza e no resto do estado. A protección do litoral e das concas do ríos no PXOM foi unha imposición de Administracións superiores fronte á pretensión dos nosos gobernantes locais de invadir beiras de ríos e costas con construcións.\nComo podemos cualificar as propostas de chan industrial que defenderon e defenden desde o bipartito, co apoio incondicional da oposición, pretendendo instalar o mesmo en zona de protección dos Montes do Morrazo. Tendo como último e destacado capítulo a solicitude aprobada por unanimidade no pleno do concello de reducir os Montes do Morrazo para así poder construír os polígonos industriais, destruíndo o medio ambiente e o noso patrimonio cultural. A Brea, Pornedo ou Pastoriza non merecen ningunha consideración medioambiental para uns políticos que teñen como maior éxito a capacidade de unir aos veciños e veciñas contra estas propostas.\nPodemos considerar unha intervención ecolóxica o ecoparque? Deixando en mans dunha empresa privada unha propiedade pública, nunha concesión legal pero pouco ética. Ese é o ecoloxismo que nos queren vender desde o concello?\nTemos como promotora da iniciativa á concelleira de medio ambiente, a responsábel da colocación no medio do río Lameira duns colectores e que motivou que o Concello fora sancionado por Augas de Galicia. A concelleira que permite que a empresa concesionaria da recollida do lixo teña os contedores sen lavar durante todo o verán (e o resto do ano), que consinte o traspase de lixo na canteira que usa como almacén ao aire libre. E que é responsábel do lamentábel estado das rúas de Marín, feito intencionado para xustificar a futura privatización da limpeza viaria.\nE xa para rematar queremos preguntarnos onde están as organizacións ecoloxistas que realmente defenden o noso medio, por que non están convidadas a estas xornadas? Será que só interesan organizacións domesticadas e afíns ao BNG?\nPublicado en Sen clasificar | Etiquetas: Concello de Marín, Medio ambiente, Política\n« ERMO FORESTAL\nOLLOPIOLLO ÁS ALEGACIÓNS »


Caxoto, o contador de contos - Concello de Sandiás\nCaxoto, o contador de contos\nTrátase da actuación de Caxoto, un contador de contos vellos con novas influencias. Levouse a cabo o venres, 11 de setembro as 20:30 horas no polideportivo do Ceips de Sandiás. Foi un acto de contos para toda a familia.\nNarración natural, fluída, espontánea e imaxinativa de contos, neste caso, esplendidamente improvisada para adultos. O Caxoto existe grazas á súa avóa que lle cantaba cantigas e contos como os da Eviña que quedou para vestir santos, a Eviña e as moscas que tornaron en moscos ou a historia do emigrante Hipólito.\nCon esta actuación do Caxoto para a familia, cerrouse o Verán Cultural 2020. Grazas a todos os veciños, veciñas e visitantes por participar nos eventos entre o mes de Xullo e o mes de Setembro.


Alumnos de primaria do Otero Pedrayo visitan o Concello - El diario de Laracha\nPortada > Actualidad > Alumnos de primaria do Otero Pedrayo visitan o Concello\nSetenta e catro alumnos que cursan os seus estudos de 2º de primaria no CEIP Otero Pedrayo da Laracha visitaron o 24 de outubro (2018) a Casa do Concello nunha actividade educativa complementaria organizada pola concellería de Educación e o persoal docente do colexio.\nOs nenos, acompañados polos seus mestres, coñeceron as diferentes dependencias municipais.\nO alcalde, José Manuel López Varela, fixo de guía deste percorrido que levou aos rapaces, entre outros lugares, polo despacho da Alcaldía, o balcón da Casa do Concello, as oficinas xerais e tamén o salón de plenos, onde os rapaces formularon varias preguntas ao rexedor municipal relacionadas co seu labor diario no Concello.\nAs inquedanzas dos nenos centráronse, principalmente, no significado dos símbolos municipais.\nLópez Varela explicoulles que no escudo do Concello a torre fai referencia tanto ás Torres de Cillobre como ás Torres do Viso de Montemaior, que aparece o mar e unha balea porque antigamente Caión foi un porto baleeiro e que as espigas de trigo dos laterais están motivadas pola fertilidade das terras larachesas.\nO rexedor tamén lles mostrou a bandeira do Concello, formado por un cruceiro dourado sobre un fondo celeste, o outro símbolo oficial que a maioría dos nenos descoñecían.\nRetegal instala unha antena en Vilaño para reforzar a cobertura de internet\nA punto de rematar a primeira fase de mellora da travesía da Laracha\nAuga para a zona do Igrexario de Erboedo


Dixitalización dos fondos da Fundación Granell : avozdevilalba.gal\nDixitalización dos fondos da Fundación Granell\nOs fondos da Fundación Eugenio Granell catalogaranse e dixitalizaranse para poder ser consultados na Biblioteca de Galicia da Cidade da Cultura.\nO conselleiro de Cultura, Educación e Ordenación Universitaria, Xesús Vázquez Abad e a directora da Fundación Eugenio Granell, Natalia Fernández Segarra, asinaron hoxe un convenio de colaboración para a recuperación, conservación e difusión do fondo bibliográfico e artístico do pintor galego.\nOs legado do pintor surrealista é un tesouro bibliográfico, documental e artístico fundamental para a conservación e a difusión da cultura galega. Este convenio entre a Fundación Cidade da Cultura de Galicia e Fundación Eugenio Granell para a dixitalización dos fondos permitirá que este patrimonio sexa accesible e poda ser estudado por calquera cidadán a través de Galiciana, a Biblioteca Dixital de Galicia.\nDeste xeito, aproximadamente, dixitalizaranse un total de 3.602 rexistros e 1.380 imaxes. Entre estes fondos inclúense a catalogación analítica e dixitalización, para a súa conservación, de artigos de prensa escritos por Eugenio Granell entre os anos 1940 e 1994. A maioría destes artigos publicáronse en xornais como La Nación de Santo Domingo (República Dominicana), España Libre (Nova York) e Diario 16. Aproximadamente son 580 artigos e 580 imaxes.\nDoutra banda, o convenio de colaboración tamén inclúe a catalogación e dixitalización, para conservación dos orixinais, da correspondencia enviada e recibida por Eugenio Granell con personalidades como Miguel Abalo, Juan Andrade, Víctor Alba, Mauricio Amster, Jordi Arquer i Saltor, Pedro Bonet, Jose Capdevila, Francisco del Cabo, Costa-Amic, Forgás, Andres Garcia de la Riva, Julian Gorkin, Ignacio Iglesias, Agustín Lafuente, Mary Low Machado, Joaquín Maurin y Jeanne, Lino Moulines, Narcis Molins i Fabrega, Jordi Planes, Victor Serge e Wilebaldo Solano entre outros. Dixitalizaranse aproximadamente arredor de 400 cartas e 800 imaxes dun total de 22 rexistros.\nAsemade, esta previsto catalogar unha parte da biblioteca persoal de Eugenio Granell, concretamente a de temática surrealista e política, onde se inclúen un total de 3.000 rexistros.


REVISTA ECO 17 de Marzo de 2021 González Palau\nAqueles primeiros números dan conta do mundo novo da globalización en curso, así coma do desenvolvemento da dimensión internacional da autonomía de Galicia, que no marco constitucional do 1978 normalizábase pinga a pinga con fitos coma a creación da Fundación Galicia Europa (1988) ou a Eurorrexión (1991). Coa consolidación da primeira década de traballo do IGADI, 1991-2000, aparecería a segunda etapa do Tempo Exterior, entre a divulgación e a academia, coa edición en formato libro, a regularidade semestral, e a análise do perfil internacional de Galicia e da xeopolítica internacional no centro da publicación, converténdose na primeira especializada na materia en Galicia.\nObservando a colección da revista nesta segunda etapa 2000-2019, pódense repasar as liñas centrais da evolución da historia da acción exterior de Galicia, da man da rede de analistas e colaboradores do IGADI, así como da participación de figuras do noso xornalismo e mundo cultural e a permanente presenza entre as súas páxinas de protagonistas da historia política e institucional da Autonomía. Tamén, no repaso histórico ao conxunto dos sumarios podemos observar a evolución da sociedade internacional nas últimas décadas, arredor de temáticas de ámbito global do noso tempo, desde a evolución da Unión Europea e dos distintos bloques rexionais, a cooperación e o conflito internacional, a guerra contra o terrorismo xihadista, a emerxencia chinesa, a crecente defensa das identidades ou a crise económica do 2008-2009… Polas súas páxinas pasou un grupo de nomes ben plural e representativo do noso país e dos estudos internacionais ibéricos, europeos e internacionais.\nO fundador e Presidente de Honra do IGADI, Xulio Ríos, dirixiu a revista ata o seu número 39 (xullo-decembro 2019) facendo da publicación un dos resultados conseguidos máis relevantes do IGADI; promover de maneira regular publicacións periódicas no obxectivo de crear un pensamento estratéxico propio en relación ao internacional, normalizando a lingua galega no ámbito dos estudos internacionais.\nNa moi difícil misión de estar a altura deste legado que nos posiciona no centro do mundo, e inmersos no cambio xeracional da entidade, o Tempo Exterior iniciou no moi especial 2020 a súa terceira etapa baixo a Dirección do profesor da Universidade de Vigo, Celso Cancela. Tamén o Consello de Redacción foi renovado, facendo parte persoas de sete grupos de investigación das tres Universidades galegas, así coma o Consello Científico, que conecta con Universidades de 17 países e 3 continentes.\nSermos capaces de darlle continuidade ao inmenso traballo acumulado e especializado do IGADI é agora mesmo o obxectivo común das ducias de socios e amigas da entidade que xa encaramos neste 2021 o noso 30 aniversario. Convidámolos a acompañarnos no camiño, desde as institucións, mais especificamente desde a sociedade civil, para continuar no traballo de poñer en valor o perfil internacional de Galicia, agora máis que nunca coa aprobación da Lei de Acción Exterior e Cooperación ao Desenvolvemento de Galicia. E especialmente neste momento en que a Covid-19 evidenciou mais nitidamente que nunca que vivimos nun Tempo Exterior inevitable e permanente. Únanse a comunidade para ser nós no mundo, serán benvidas e benvidos.


Unha persoa ferida nunha colisión múltiple en Cabanas - Noticias de Galicia\nUnha persoa ferida nunha colisión múltiple en Cabanas\nPUBLICADO EN: Noticias de Galicia ► Cabanas ► Sucesos ▼\nUnha persoa resultou ferida nun accidente múltiple de tráfico con tres turismos implicados rexistrado no termo municipal de Cabanas (A Coruña).\nSegundo informou o 112 Galicia, o sinistro rexistrouse pouco despois das 19,00 horas do martes na estrada N-651, ao seu paso pola parroquia de Laraxe.\nComo consecuencia do impacto, unha persoa necesitou asistencia médica, aínda que as feridas non parecían graves, segundo indicaron as mesmas fontes.\nFoi un particular o que chamou o 112 Galicia para pedir axuda. Axiña, avisouse os Bombeiros do Eume, ao GES de Mugardos, voluntarios de Cabanas, axentes de seguridade e servizos sanitarios de urxencia.\nPor outra banda, un coche foise contra o quitamedos cando circulaba por a AG-11, ao seu paso polo concello coruñés de Rianxo. No interior viaxaba unha persoa que se queixaba dunha forte dor nas costas.\nAsí, o persoal do 112 Galicia pediu a colaboración dos servizos médicos de urxencia, ademais dos axentes da Guardia Civil de Tráfico e os Bombeiros de Boiro.\nO sinistro rexistrouse ás 20,30 horas do martes. Foi un particular o que chamou ao 112 para alertar e mesmo detivo a marcha para comprobar o estado do condutor do vehículo accidentado.\n7 de decembro de 2016 | 12:21\t• Sen comentarios


Inicio – AC Cherinkas\nPregón Neghra Sombra 2019.- Viki Rivadulla\nBoa tarde benvidos e benvidas a esta Revolta das Letras!\nAntes de comezar coa lectura do pregón quero dar as gracias á organización por convidarme e darlle os parabéns por esta festa da que xa gocei o ano pasado e gustoume moito.\nBen, o primeiro que me veu a mente cando me falaron de ler o pregón de Neghra Sombra foi algo evidente: Rosalía. O nome do evento lévame directamente a ela, e con ela a dúas resistencias que para min son importantes e que son : a resistencia das mulleres e a resistencia da nosa lingua.\nPor iso eu creo que hoxe estamos aquí na festa da resistencia.\nSon dúas resistencias e dúas loitas que son fundamentais na miña vida e tamén no noso país. Seguir lendo “Pregón Neghra Sombra 2019.- Viki Rivadulla” →\n11 Maio, 2019\t 0\nO Festival Neghra Sombra volve con forza para unha gran Revolta das Letras\nQuince autoras e autores e unha ducia de concertos e outros espectáculos enche o cartel do festival do 11 de maio que se vén de presentar\nA vila de Vimianzo acollerá unha nova edición do festival Neghra Sombra o sábado 11 de maio. Unha festa moi diversa na que conflúen diferentes estilos musicais, shows teatrais, literarios e poéticos, ademais de actividades para todas as idades. O exterior da Casa da Cultura de Vimianzo, no Agro de Trasariz, será desta vez o lugar onde se instale unha carpa con tres escenarios para os diferentes espectáculos e concertos.\nA segunda edición da gran “Revolta das Letras” multiplica o número de creadores literarios que actuarán no festival intercalándose cos concertos. Revivindo o espírito do Batallón Literario da Costa da Morte de 1996, daranse cita en Vimianzo autores das comarcas do finis terrae como Suso Lista, Lola Canosa, Adhara Caamaño, Davide Creus, Estevo Creus, Suso Bahamonde, Vicente de Souza, Alberto Lema, Elena Busto, María Lado, Lucía Aldao, Lola Schutz, Rocío Leira, Daniel Salgado e Lëo Kch. Seguir lendo “O Festival Neghra Sombra volve con forza para unha gran Revolta das Letras” →


Novas Coor. Galiza\nSábado, 13 Outubro 2018 14:24\tMarcha Mundial das Mulleres na Galiza\n17 de outubro día mundial\npara a ERRADICACIÓN da POBREZA\nA pobreza extrema afecta a 767 millóns de persoas no mundo. É unha cifra inhumana, inmensa, intolerable... mais isto resulta aínda máis infame cando vemos que as 8 persoas máis ricas do mundo teñen tantos cartos como case a metade da poboación mundial. Estes son datos que indignan e que nos mostran o demente e descarnado do sistema capitalista. O sistema que nos goberna. O sistema que nos alecciona en que as alternativas ou cuestionamentos contra él son utopía. O sistema que emprega a pobreza como combustible para funcionar, porque para uns ser moi ricos, outrxs teñen, por forza, que ser moi pobres.\nDende a economía capitalista manéxanse cifras macroeconómicas de PIB, balanzas de pago... que pouco ou nada teñen que ver coa calidade de vida real do groso da poboación senón coa fartura de grandes empresas, que crean desequilibrios inxustos entre países que espolian e países que son roubados, que invisibilizan o traballo dos coidados e das redes humanas que fan posible que o mundo da economía real poida funcionar e cubrir as carencias nas que desembocan os seus “axustes”.\nNestas cifras da pobreza, un 60% son mulleres ou nenas. A pobreza ten nome de muller. Pese a que colaboramos igual que os homes na creación de riqueza, no reparto desta somos marxinadas. Os nosos traballos son os máis precarios, os menos dignificados e o traballo dos coidados, que asumimos maioritariamente, é invisibizado e súmase en moitos casos nunha dobre xornada. Colaboramos pois dobremente nesa riqueza da que moitas non nos beneficiamos.\nFalamos da pobreza dos países do Sur que nutren co roubo dos seus recursos o consumismo obsceno de occidente e reivindicamos o reparto xusto, o dereito a soberanía alimentaria dos pobos e o fin da cobiza imperialista. Falamos tamén da pobreza nos países enriquecidos. Na Galiza, pese a que nos inundan os discursos de recuperación económica, o ano 2017 pechou con case un 18% da poboación galega en risco de pobreza. O opio do consumo e o individualismo fainos crer que nos sitúan no lado dxs privilexiadxs, cando nunca elxs pensaron compartilo connosco. Estamos nun mundo que deciden as elites económicas no que apenas somos xs extrxs da película.\nA pobreza é algo que se herda, é algo condicionado polo lugar onde naces, polo sexo, pola cor da pel, e por moitos factores que discriminan e marcan barreiras claras nas oportunidades. Son falsos os mantras do mercado de que o esforzo se remunera e xs que quedan fora do reparto é porque non producen nada: os traballos máis duros, a explotación e os abusos son anexos da vulnerabilidade económica. Na nosa sociedade ademais, aumenta cada día a cantidade de persoas con traballo en situación de pobreza. O deterioro do mercado laboral é crecente, a precariedade, temporalidade e condicións inxustas aumentan. O que autodenominan progreso e “crecemento” depredan o noso medio ambiente, asolagando vieiros de non retorno. O mercado é insaciable e todo beneficio lle resulta suficiente.\nAs mulleres da Coordenadora local de Vigo da Marcha Mundial das Mulleres, sairemos a rúa con dúas accións:\n-16 de outubro- Vestiremos as estatuas da cidade para amosar que a pobreza ten nome de muller. Que creamos riqueza e queremos que reflicte nas nosas vidas.\nSe queres participar con nós, achegate a Casa das Mulleres na rúa Romil, 20. Estaremos dende ás 18:00h. ate 21:00h. para preparación e recoller material que utilizaremos na acción\n-17 de outubro día mundial para a erradicación da pobreza- Colocaremos siluetas de muller polo paseo peonil do Calvario ás 19:00h.\nO capitalismo e o patriarcado precisan da pobreza, precisan da desigualdade, precisan da inxustiza para existir. Amosaremos a realidade das mulleres e crianzas na Galiza:\n-Condicións laborais piores, salarios baixos, temporalidade, fenda de pensións, vivenda inaccesible, pobreza enerxética, depredación do territorio, apropiación dos nosos corpos como mercadorias..\nParticipa con nós!! Na tua man tamén está denunciar este sitema capitalista heteropatriarcal\nModificado o ( Sábado, 13 Outubro 2018 14:26 )\nDomingo, 01 Xullo 2018 14:27\tMarcha Mundial das Mulleres na Galiza\nPacto de Estado: a favor da loita contra a violencia mais contra acordos de partidos sen debate no feminismo de base.\nO movemento feminista do Estado Español comezou o pasado ano a presionar a institucións e partidos para que a violencia contra as mulleres fose cuestión prioritaria da axenda política. Nese marco de mobilizacións naceu o chamado “Pacto de Estado” que acabou convertido nun arranxo coa dereita (PP e Ciudadanos) que limita a axenda feminista e o debate aberto polos movementos feministas a unha mera cuestión orzamentaria e institucional que ademáis é de mínimos no ámbito da educación, prioritario para nós.\nDende a Marcha Mundial das Mulleres defendemos o traballo na fronte institucional para garantir leis e políticas públicas que den resposta ás nosas demandas sociais e políticas mas non asumimos a axenda institucional marcada polos acordos entre partidos como a nosa axenda prioritaria.\nO movemento feminista abriu debates de fondo que agora intentan ser pechados nun debate orzamentario dun acordo que se pediu con boas intencións e acabou servindo para que un goberno da dereita reaccionario e adicado estos anos a combater os dereitos das mulleres tirase unha foto e conseguise un “acordo histórico” que en pouco ou nada fixo avanzar os nosos dereitos.\nAs mulleres galegas, ademáis, conseguimos grazas á organización do noso movemento feminista, lexislacións máis avanzadas que as que hoxe se plantexan no “Pacto de Estado” e negámonos a dar pasos atrás e rebaixar as demandas do feminismo para dar cabida á dereita nun acordo que naceu sen orzamento e co compromiso de cumplimento de quen non cumple nen sequer as leis que xa temos en marcha. Un acordo que contempla 200 millóns de euros ao ano para a loita contra as violencias cun goberno estatal que invirte 7.000 en políticas militares.\nCase un ano despóis de rubricar un acordo partidario, no que non houbo ningún mecanismo para o debate de base e as aportacións dos diferentes movementos feministas, faise máis evidente que nunca que asinar un “Pacto de Estado” coa dereita machista que rebaixa continuamento os orzamentos para a igualdade só podía ter un resultado: o fracaso. Mas ese fracaso é de quen asina o acordo non dun movemento feminista cada día máis mobilizado e activo que reclama unha transformación radical do sistema e non apenas pactar coa dereita un marco estrutural da violencia que rebaixa as nosas aspiracións.\nA coordenadora galega da Marcha Mundial das Mulleres quer lembrar tamén que grazas á loita feminista no noso país temos unha lexislación (Lei 11/2007, do 27 de xullo, galega para a prevención e o tratamento integral da violencia de xénero) que recoñece a violencia machista fóra do fogar e da parella e a diversidade de violencias que existen, cousa que non fai o “Pacto de Estado”. Ou que separa o proceso xudicial e de denuncia das prestacións e servizos para as mulleres que sufren violencia e mesmo o recoñecemento das violacións e a violencia sexual como violencias machistas algo que tampouco se dá no “Pacto de Estado”. A lei galega xa contempla a formación para as profesionais da xustiza que hoxe tanto se reclama a nivel estatal.\nPara as mulleres galegas “O Pacto de Estado” esixe pouco da Xunta de Galiza, que é quen ten a responsabilidade e as competencias en materia de igualdade e un actor principal imprescindíbel para a loita polos dereitos das mulleres e contra as violencias que sufrimos e que debe asumir máis responsabilidade da que lle outorga este acordo estatal.\nAs mulleres galegas temos un marco político e legal que ten unha situación de partida mellor que a estatal e é nese camiño que debemos continuar avanzando, mobilizándonos e reclamando. Solidarias co resto do estado mas non permitindo que os acordos globais coa dereita nos fagan dar pasos atrás ou nos impoñan unha axenda que hoxe non é a nosa. Precisamos máis orzamento para as políticas de igualdade e para que se cumplan as leis, e por iso cremos imprescindíbel que o debate lexislativo se centre na lei galega e na necesidade do seu cumplimento, un marco avanzado que, de terse cumplido, incluiría xa grande parte das medidas agora pactadas no estado.\nChamamos a construír un debate de base nas nosas localidades e no noso país en torno desta e doutras cuestións e a construír unha axenda propia froito desas reflexións coletivas e análises das nosas condicións de vida e do marco político, social e lexislativo que xa temos acadado e no que aínda resta tanto por mellorar.\nModificado o ( Domingo, 01 Xullo 2018 14:41 )\nDomingo, 24 Xuño 2018 14:52\tMarcha Mundial das Mulleres na Galiza\nModificado o ( Domingo, 24 Xuño 2018 14:56 )\nA XUSTIZA ESPAÑOLA LIBERA AOS VIOLADORES. O FEMINISMO RESPONDE NAS RÚAS\nDomingo, 24 Xuño 2018 13:13\tMarcha Mundial das Mulleres na Galiza\nA XUSTIZA ESPAÑOLA LIBERA AOS VIOLADORES.\nO FEMINISMO RESPONDE NAS RÚAS\nA Sección Segunda da Audiencia de Navarra decidiu dar por remate á prisión preventiva que mantiña engaiolados aos cinco integrantes da Manada, deixando en liberdade provisional desde onte aos violadores José Angel Prenda, Ángel Boza, Jesús Escudero, Antonio Manuel Guerrero e Alfonso Jesús Cabezuelo, logo de que fosen condeados a nove anos de prisión por un delito de abuso sexual a unha muller durante os Sanfermins de 2016.\nO auto impón unha fianza de 6000€, decretando a súa liberdade co argumento de que “os acusados teñen a súa residencia a máis de 500 quilómetros do lugar onde reside a vítima” e que “se pode garantir a súa tranquilidade e sosiego con medidas menos gravosas que a prolongación da situación provisional”.\nDesde a Coordenadora Nacional da Marcha Mundial das Mulleres na Galiza amosamos a nosa total repulsa contra este decisión e contra un sistema xudicial, o español, que ampara a violadores e desprotexe ás mulleres, e incrementando o risco para as mulleres de que calquera violencia cometida contra nós quede impune ou mal calificado.\nA excarcelación dos violadores é coincidente, porén, co proceso xudicial ou engaiolamento de persoas por participar en mobilizacións pacíficas, por formar parte dun piquete, por manifestar críticas ao sistema nas súas cancións, por participar en mobilizacións contra o franquismo ou a prol do dereito de autodeterminación dos pobos.\nEste novo golpe aos nosos dereitos é unha mensaxe directa do patriarcado, amparado no sistema xudicial. Do mesmo xeito que se puxo en dubida a veracidade da declaración da muller que tivo a valentía de denunciar, que viu a súa historia converterse nun relato mediático no que ela era a culpábel e a cuestionada, o acto de valentía que representou pór unha denuncia converteuse nunha exposición absoluta da súa vida privada e íntima naque a muller voltou ser violada non só durante o proceso xudicial, senón ao coñecer a sentenza que os absolvía do delito de violación, e agora coa súa posta en liberdade.\nCondeamos de novo o sistema que ampara a estes violadores, condeamos que denunciar calquera tipo de violencia fique impune ante terminoloxías absurdas que cambian os feitos, porque a violencia machista é violencia exercida sobre as mulleres por selo, e condeamos a súa posta en liberdade. Porque con estas decisións o patriarcado afortala o seu poder contra cada unha de nós, porque detrás dunha violación reafirman o poder masculino sobre a especie. Porque a violación é unha poderosa arma do poder patriarca empregada polos homes para dominar mediante o medo, e adoutrinar a outros homes.\nPorque o exercizo da crueldade sobre o corpo das mulleres (e nalgúns casos de homosexuais e persoas transxénero) é unha mensaxe aleccionadora que o capitalismo patriarcal precisa impoñer a toda a sociedade.\nPor iso, irmás, as feministas galegas, nun acto de sororidade e repulsa a calquera tipo de violencia contra as mulleres no mundo, saímos onte e hoxe ás rúas para mostrar a nosa repulsa a esta sentencia infame por parte do aparato xudicial español, que non fai máis que darnos, máis unha vez, a razón en que sistema xudicial, o estado e o sistema económico son quen alimentan e protexen baixo a impunidade práctica calquera tipo de violencia sobre nós. Saímos ás rúas contra os violadores da Manada, contra un sistema que nos mata e exerce violencia contra nós, contra unha xustiza machista, saímos ás rúas polas voces das que xa non están, porque imos seguir en marcha até que todas sexamos libres.\n#manada #feminismoSenTregua #FeminismoParaVivir #feminismo#feministas #feminismogalego #feminismogaliza #feminicidio#MachismoMata #nonÉabusoÉviolación\nModificado o ( Domingo, 24 Xuño 2018 14:14 )\nSolidariedade cas xornaleiras marroquies de Huelva


A DEPENDENCIA DO MAR UNE A VIGO COA CIDADE AUSTRALIANA DE WOLLONGONG\nMáis de 16000 quilómetros separan Vigo de Wollongong, unha cidade situada na rexión australiana de Illawarra, sen embargo, son moitas cousas as que as unen: son localidades costeiras, rexionais e multiculturais. Iso foi o que explicou a profesora Merlinda Bobis durante un novo relatorio do ciclo de conferencias do Campus do Mar, que nesta ocasión acolleu a charla titulada Transnational Story making and dreaming latitude no que a tamén escritora e artista presentou algúns dos resultados do proxecto de investigación transnacional de escritura creativa que está a desenvolver coa profesora do departamento de Filoloxía Inglesa da Universidade de Vigo Belén Martín-Lucas, que exerceu de mestra de cerimonias. Ambas cidades están ao carón do mar cunha montaña ao lado, teñen moita dependencia dos recursos mariños e son localidades que reciben xentes de diversos países e zonas, o que as fai moito máis abertas. Cando a profesora Martín-Lucas me propuxo este proxecto non o dubidei, recoñece Bobis, profesora titular de Escritura Creativa na Universidade de Wollongong e autora de novelas, relatos, poesía e teatro.\nRetransmitida en directo a través do CampusdoMar TV e celebrada no salón de graos da Facultade de Filoloxía e Tradución, Merlinda Bobis relatou como un equipo de escritores en Wollongong e outro en Vigo están a analizar a achega colaborativa como alternativa á rivalidade, que produce una excesiva preocupación sobre a diferenza e as negociacións sobre as fronteiras. Ademais, a través dunha metodoloxía de investigación dialóxica entre as artes creativas e a investigación académica, o proxecto no que colaboran ambas universidades explora a historia alternativa dun transnacionalismo dende a rexión.\nDispostos a subirse ao barco\nPreguntada polo Campus do Mar, a profesora Bobis salientou que se trata dun proxecto fantástico e moi innovador. Trátase do primeiro campus do ámbito mariño que coñezo. Estou segura de que en canto se dea a coñecer este Campus de Excelencia en universidades como a miña serán moitos grupos os que se queiran unir ao proxecto.\nA vindeira conferencia, en outubro\nMerlinda Bobis, autora de orixe filipino inmigrante en Australia, compaxina o seu traballo na ensinanza coa investigación do imaxinario transnacional e as estratexias de localización do global na produción cultural. Ao longo da súa carreira ten recibido numerosos premios, como o Prix Italia de ficción radiofónica, o Premio Nacional de Literatura de Filipinas ou o Steele Rud á mellor colección de relatos de Australia, por onde leva anos xirando a súa obra dramática xunto con países como Filipinas, España, Francia, China, Tailandia e Eslovaquia. Agora o ciclo de conferencias do Campus do Mar continuará o vindeiro mes de outubro.


Zona Franca investirá 2,8 millóns na construción de novas naves de aluguer en Porto do Molle - ValmiñorTV\nInicioGALEGOZona Franca investirá 2,8 millóns na construción de novas naves de aluguer en Porto do Molle\nComo informou a delgada do Estado, Teresa Pedrosa, o Consorcio da Zona Franca de Vigo (CZFV) prevé investir 51,6 millóns de euros en 2018, cantidades fundamentalmente destinadas a obras para ampliar os polígonos de Balaídos (3 millóns en 2018, cifra que chega a 30 millóns no plan plurianual) e o Parque Tecnolóxico (12 millóns en 2018, cifra que chega a 24 millóns no plan plurianual), para desenvolver a primeira fase da PLISAN (3,7 millóns en 2018), en melloras da área comercial de Bouzas (4,5 millóns) e a construción de novas naves para o aloxamento de empresas (6,8 millóns entre Porto do Molle e Balaídos). Os investimentos nos capítulos de emprendemento, internacionalización e innovación tamén destacan nestes orzamentos que foron aprobados esta tarde en sesión plenaria xa que a iso destínanse 3,6 millóns de euros.\nPara poder levar a cabo a ampliación do PTL e ante a caída do plan xeral de Vigo o Consorcio tramitou este plan ante a Xunta mediante a figura dun proxecto sectorial supramunicipal. Neste proxecto, a Zona Franca prevé investir 11.802.000 millóns de euros. Trátase dunha ampliación de superficie de 200.000 metros cadrados que poderán aloxar importantes empresas do sector terciario.\nA rehabilitación do edificio Siemens para o proxecto Emprendemar na ETEA é outra dos grandes investimentos destes orzamentos que comeza con 400.000 euros en 2018 pero ten unha partida plurianual de 6.5 millóns. Nas táboas tamén destaca a consignación de 7 millóns de euros (cinco en 2018 e dous en 2019) para dotar a Vigo dun moderno Centro de Transportes que mellore todos os aspectos loxísticos do transporte de mercadorías por estrada. Debido a unha serie de atrasos na elección do emprazamento as anualidades recollidas no orzamento de 2017 trasladáronse un ano.\nAsí mesmo, incluíronse 4 millóns de euros como dotación inicial para investimentos relacionados coa recuperación, en asociación co Concello de Vigo, do complexo industrial da Panificadora. Esta contía xa figuraba no orzamento do 2017 pero trasládase ao 2018 por estimar que a peche do exercicio 2017 resultará difícil a súa execución. O Consorcio considera que este é un proxecto cuxa definición de usos e desenvolvemento atópase nunha fase inicial polo que o seu reflexo orzamentario deberá adaptarse no futuro ao que resulte das devanditas definicións.\nEntre os investimentos previstos para o próximo ano figuran 2,8 millóns para promover novas naves industriais de aluguer para pequenas e medianas empresas en Porto do Molle xa que nestes momentos o Consorcio non dispón de naves libres en ningún dos parques que administra e outros 4 millóns para novas naves no polígono de Balaídos.\nPara construír un novo centro de negocios na avenida de Balaídos, que tanto pola súa arquitectura como pola actividade que albergue será un edificio singular que contribuirá á renovación da contorna do principal polígono urbano, o Consorcio destina 3 millóns en 2018 e outros tantos no 2019 e, en previsión de que nun prazo medio póidase levantar un edificio máis noutra parcela situada na mesma avenida e tamén propiedade do Consorcio, os orzamentos plurianuais prevén outros 8 millóns para executar entre 2020 e 2021. Tamén se contempla, en previsión plurianual, a construción de novas dotacións para favorecer o emprendemento en Vigo.\nDez anos de resultados positivos\nAs contas do Consorcio e o seu grupo de sociedades correspondentes ao exercicio de 2016 destacan por presentar un resultado de explotación positivo de 13,7 millóns de euros e un resultado do exercicio positivo de 14,7 millóns de euros, o que demostra a capacidade financeira e solvencia desta institución pública.\nTras lograr resultados positivos en 2016 por dez anos consecutivos, o Consorcio mantén un nivel de solvencia por encima do 90% e unha ausencia total de endebedamento.\nO volume de investimentos contabilizados no exercicio foi de 26 millóns de euros, dos que 9 corresponden a custos de desenvolvemento de chan industrial, e 16,8 mm corresponden fundamentalmente a investimentos en naves para arrendar e no proxecto de acometida de alta tensión, ambos no Polígono de Balaídos. Dos investimentos en chan 7 mm corresponden a provisións constituídas para reclamacións pendentes de resolución e pago.\nA cifra de negocios foi de 15,7 millóns de euros, dos que a vendas de chan corresponden 1,3 millóns e a arrendamentos 14,2 millóns.


Cincuenta alumnos do Grip Surf School de Corrubedo acudirán ao Pantín Classic – O Barbanza\nCincuenta alumnos do Grip Surf School de Corrubedo acudirán ao Pantín Classic\n20190905. Un grupo de alumnos do Grip Surf School asistirá por cuarta vez ao Pantín Classic. Deste xeito, na xornada do sábado, cincuenta cativos terán a ocasión de familiarizarse coa nomeada competición acudindo a unha das citas máis prestixiosas de Europa. Así o deron a coñecer Álex Sebastián, representante da citada escola; Chema Fernández, principal patrocinador e propietario de Jael Joyería en Santiago e A Coruña; e a primeira tenente de alcalde, María Sampedro.\nÁlex Sebastián expresou o seu agradecemento polo patrocinio tanto de Jael Joyería coma de Tag Heuer, así como a colaboración do Concello, que ofreceu apoio loxístico sufragando o desprazamento a un “campionato QS/10000, que quere dicir que é a segunda división de surf, o máis potente e veñen os mellores surfistas de todo o mundo a participar.” Polo tanto, manifestou que é unha boa oportunidade para que a rapazada coñeza a competición, inseríndoos neste eido.\nPola súa parte, Chema Fernández precisou que desde a súa empresa fomentan “o deporte base e, sobre todo, deportes que son menos visibles”, impulsando a ximnasia rítmica ou o surf, entre outros. Ademais, indicou que colaboran con todo o equipo de Grip Surf School porque “desde o principio tiñan un apoio moi grande deica os nenos, preocupábanse moito de ensinarlles o que é o mar, os perigos do mar, como se deben comportar”, salientando o seu labor ecolóxico mediante a limpeza de areais. Tamén anunciou que os rapaces terán a ocasión de manter un encontro con Clyde Martin, lenda deste deporte e directivo no sindicato mundial de surfistas, e participarán nun clinic impartido por un surfista profesional participante no Pantín Classic, cuxa identidade está sen concretar dependendo do calendario deportivo.\nNa súa intervención, a edil María Sampedro subliñou que desde o Concello seguirán colaborando e apoiando accións que contribúan a educar en valores ás crianzas, fomentando o deporte base e os deportes náuticos.


Verdes e Labregos: sobre o prezo da auga - bioviticultor de valdeorras\nVerdes e Labregos: sobre o prezo da auga\nPermitideme que pegue este artigo escrito por Manoel Santos e publicado no Blog de Altermundo, que sitúa parte dun debate que debe ser superado, a outra parte é mais importante é unha certa mioía do movemento ecoloxista para co fenómeno privatizador.\nEscrito por Manoel Santos\nLuns, 11 Abril 2011 08:24\nNas últimas semanas, co agromar da Plataforma Galega contra a Lei de Augas, xurdiu un desencontro -que non enfrontamento- entre os ecoloxistas e a antedita Plataforma, que ten como integrante ao Sindicato Labrego Galego.\nO episodio xira máis que nada ao redor do prezo da auga, isto é, o canon -ou dobre canon- que a Xunta quere establecer xa non só polo fornecemento dos servizos de abastecemento, saneamento e depuración, senón polo uso da auga en si, xa proceda esta de traídas veciñais, de pozos particulares ou do uso da chuvia e do mar. Mentres os ecoloxistas din que "o prezo da auga é unha ferramenta necesaria para evitar o sobreconsumo", na Plataforma apostan pola "gratuidade para o uso da auga como alimento e aseo para as persoas, os animais e a produción de alimentos no marco da soberanía alimentar". Ambos os dous teñen parte de razón.\nDende o pragmatismo é defendíbel, pois falamos dun grave problema ambiental, o posicionamento ecoloxista de que cómpre o "establecemento de iniciativas fiscais e de tarificación que fomenten un consumo racional da auga, que incentiven o aforro e penalicen o desbaldimento". É máis, o desbaldimento hai que prohibilo máis que penalizalo, pois as tarificacións progresivas, máis xustas socialmente, poden rematar legalizando as desfeitas ambientais. Simplemente as comete quen ten cartos para pagalas. Asemade, para lograr aforros significativos o prezo da auga tería que ser probabelmente bastante elevado.\nPorén, é importante salientar que poñer un prezo para racionalizar os recursos -e máis se son vitais- pode responder a unha inconsciente lóxica capitalista. E capitalismo e ecoloxismo non son compatíbeis. O capitalismo tende á mercantilización de calquera dimensión social ou ambiental para procurar novas liñas de negocio, e tamén á socialización dos gastos xerados polas súas propias prácticas depredadoras. Quen é responsábel da crise mundial da auga?\nAsemade, habería que abrir un debate tanto sobre a conveniencia de prohibir a xestión privada da auga, para que ninguén se lucre coa base da vida; como sobre a aseveración de que os servizos -os básicos- hai que pagalos a maiores do xa destinado aos impostos. Se a auga é unha necesidade primaria, por que non habiamos de destinar máis gasto social para a súa consecución -non ilimitada- e coidado, como xa facemos coa educación ou a sanidade?\nSe moito queda por discutir sobre o prezo, máis aínda ao falarmos do mundo labrego, a anos luz do urbano. Dentro deste sistema de mercado, o manifesto ecoloxista do 22 de marzo -Día Mundial da Auga-, sería intachábel se non esquecese que non todos os usos agrícolas son iguais. Non podemos poñer no mesmo andel a agroindustria ou a gandería intensiva, que son negocios de corporacións, e as prácticas inseridas na soberanía alimentar, defendidas por un colectivo -o labrego, non o agricultor- sometido a unha presión insoportábel polos mercados, que están a lograr o seu exterminio. Verdes e labregos teñen que ir da man, polo que cómpre atoparse para definir unha verdadeira ecoloxía social.\nComentarios (0) - Categoría: Xeral - Publicado o 16-04-2011 20:28


Vieiros: Galiza Hoxe - A audiencia da TDT medra en Galiza até o 6,1%\nEntre as porcentaxes máis baixas do Estado\nEn xaneiro notouse un incremento de case medio punto con respecto ao mes anterior.\nTags: audiencia TDT xaneiro\nA audiencia da televisión dixital terrestre (TDT) acadou no mes de xaneiro o 6,1 por cento da porcentaxe total da televisión, o que supón un aumento case medio punto porcentual na cota de pantalla con respecto ao mes anterior, no que se situaba no 5,5 por cento, segundo indican os datos de Sofres publicados polo Observatorio de Impulsa TDT.\nA pesar disto, Galiza é unha das zonas do Estado coa cota máis baixa, xa que a media sitúase no 10,5 por cento. Así, por debaixo do noso país tan só se atopan Asturias co 5,7 por cento e Castela a Mancha con tan só o 4,7 por cento. Baleares acada a mesma porcentaxe da cota de pantalla total, tamén co 6,1 por cento.\nO aumento xeral é consecuencia directa da aceleración dos procesos de adaptación de antenas e dun maior equipamento TDT nos fogares nos últimos meses de 2007, favorecido polo Nadal e as rebaixas. Como consecuencia disto, a recepción de televisión analóxica descendeu considerabelmente, situándose en xaneiro no mínomo histórico do 70,9 por cento da audiencia total do Estado, un punto menos que en decembro e oito puntos menos que no ano anterior.\nTamén medra o contacto medio diario\nO indicador de contacto medio diario tamén se incrementou en xaneiro de forma significativa. A evolución mensual mostra que no Estado pasouse dos 4,6 millóns de individuos en decembro de 2007 aos 5,2 millóns en xaneiro de 2008. É a primeira vez que se supera a barreira dos 5 millóns, segundo o criterio de audiencia acumulada diaria. En Galiza, este indicador, tamén se incrementou, pasando dos 175.000 individuos aos 201.000 en xaneiro.\nA intensidade de uso da TDT subiu no último mes, alcanzando os 91 minutos medios por persoa e día, dende os 86 minutos diarios de decembro de 2008, supoñendo isto un incremento de 5 minutos.\nTralo apagón analóxico previsto para 2010 só se poderá ver a televisión a través da TDT. Flickr: autowitch


2018 é o ano da introdución da moeda mundial SDR ligada á moeda criptográfica? : Martin Vrijland\n2018 é o ano da introdución da moeda mundial SDR ligada á moeda criptográfica?\narquivada en BITCOIN, ANÁLISE DE NOTICIAS\tby Martin Vrijland\ten 12 2017 de decembro\t• 11 Comentarios\nA principios desta semana publiquei en Facebook a portada da revista The Economist de 1988. Mostra un fenix que se erige en diñeiro en chamas. Ao redor do pescozo do fenix hai unha moeda dourada visible que lembra moito o bitcoin de criptografía. Nesta moeda vemos o ano 2018 mostrado. The Economist é unha influente revista liberal clásica británica que se publica semanalmente. A folla de opinión céntrase nunha parte importante da evolución política no ámbito económico internacional. A revista é vista como a revista da élite, para a élite.\nNa miña artigo anterior Expliquei como a moeda criptográfica, como bitcoin, etereum e outros, probablemente estará ligada ao estándar mundial do FMI a través da fórmula de bloque bloqueada introducida en 2017, lanzada desde Chinesa. Parece que este debería ser o novo estándar mundial que a moeda de dereitos especiais de xiro (SDR) do FMI debería substituír o dólar (e outras moedas como o euro, a libra esterlina, etc.). A moeda cifrada parece converterse no novo estándar para o diñeiro dixital e os cartos en diñeiro probablemente desaparecerán gradualmente.\nAs moedas existentes xa están ligadas ao SDR a través do FMI. A moeda Crypto aínda parece poder escapar do sistema financeiro mundial, pero nada é o que parece. Neste artigo anterior expliquei como a ligazón co SDR parece haberse colocado a través do ACChain. O video a continuación foi publicado onte por ACChain e non é moi revelador. Aquí tamén verás aparecer o fenix. Se poñemos isto xunto á portada de The Economist de 1988, entón 2018 podería converterse no "ano" no que teremos que restablecer o sistema financeiro mundial. (Ler máis baixo o vídeo)\nAlgúns analistas esperan que se necesite unha crise para impulsar a xente cara á moeda crypto. A hexemonía do dólar (petro) parece estar roto lentamente porque Arabia Saudita xa pechou un acordo de petróleo con Chinesa, o yuan chinés pódese comprar e ese yuan sempre será convertible en ouro para os sauditas. A crise que comeza en Estados Unidos non parece descartarse, agora que o dobre está a ser minado polo falecido aliado chinés e estadounidense de Arabia Saudita. É posible que a débeda altamente insoluble de EE. UU. Combinada coa perda do poder do dólar podería levar a unha crise global. Isto é por exemplo o que analózanse os analistas Lynette Zang (Chief Market Analyst en ITM Trading) e Fahad Qawasami. Tamén afirman que o ACChain establecerá a ligazón entre a moeda de cifrado eo SDR. Podería ser unha crise planeada?\nO consello destes analistas é investir o seu diñeiro en ouro, porque o ouro é unha materia prima que permanecerá sempre en reserva e en que o FMI nunca poderá aproveitar. Por iso, manter sempre o seu valor é o seu lema. A cuestión, con todo, é se este é o caso. Despois de todo, ¿que pasa se os certificados de ouro están ligados ao ACChain simplemente converténdoos nun activo de bloqueo? Adiviñádeo. Nesa perspectiva, en realidade, non hai fugas do apoxeo do fenix; nin sequera cos metais preciosos "seguros". (Ler máis abaixo do vídeo).\nNon me atrevo a prever se haberá unha crise financeira. Non obstante, sospeito que 2018 será o ano en que a moeda cifrada (a través da ligazón ACChain) estará baixo o control do FMI. De feito, ese proceso xa estaba activado en 2017 coa introdución do ACChain. Entón, imos á dixitalización de todo o mundo e iso non é unha perspectiva agradable. É probable que o diñeiro se criminee con algo que o diñeiro negro é lavado con branco. Tamén se describirá cada vez máis como inconveniente como consecuencia dos riscos de roubo e esmagamento. Podemos ata esperar que se introduzan altos custos con pagamentos en efectivo, polo que as transaccións dixitais serán máis baratas. Esa moeda cripta ocupará o lugar da antiga moeda non me parece necesario. Ao final, o que vemos é que tanto os dólares como os euros (e todas as outras moedas do mundo) non son moito máis que un número nunha conta. A única diferenza é que aínda podes sacar notas dunha máquina de caixa. Isto tamén probablemente non se interesará (impoñendo custos). De feito, tanto as moedas existentes como a criptocurrency xa están ligadas ao SDR, o que significa que o FMI está completamente nas rendas.\nO cambio á moeda criptográfica pode ser o resultado dun colapso do sistema bancario existente. É entón que se espera para 2018? Segue a parecer café. Os criptos poden ser o único paraíso seguro. Agora tamén aparecen ouro e prata, pero se están baixo o cadro de activos do ACChain, tamén están baixo o control do FMI. Ademais, non pode excluír que os bancos simplemente din que deberían presentar un fianza nos certificados de ouro e no ouro físico (dos cales o cliente só ten o certificado) simplemente non gastar máis (facer balance).\nSobre quen é o fenix na páxina principal de The Economist of 1988 e no video de ACChain é, en realidade, o vou a ter nun próximo artigo.\nListaxes de ligazóns de orixe: goldsilver.com\nComo o bitcoin e outros estarán ligados aos dereitos especiais de xiro do FMI (SDR) a través de ACChain\nSon os Bitcoin e 'Big Data' o novo ouro ou o novo petróleo?\nPor que ningún país do mundo reclama o inmenso consumo de enerxía de Bitcoin\netiquetas: A-SDR, ACC, AChain, bitcoin, ethereum, destacado, FMI, o economista\n12 Decembro 2017 en 14: 38\n2018 a era bitcoin?\nSe é certo, os ricos fuxirán outros asaltos como inmobles (se aínda non os fixeron nos anos anteriores?) A prata sempre é boa porque o importante metal industrial usado, etc.\nSe non é certo, é un gran truco para converter os bitcoins que os ricos xa teñen no seu peto en moeda regular.\nEn ambos os casos, o home e a muller común (e non como un transexual) poderán regresar e mesmo ter que caer no trueque. Intercambio de tres e varios ángulos posible. Plomero contra fixador de xardín a través de tutorías, leccións de idiomas, mantemento doméstico, limpeza e reparación de roupa de automóbil.\n12 Decembro 2017 en 16: 53\nA prata e o ouro só valen algo si físicamente lévalos no seu faiado. Pero nunha crise non debes sorprender que estea prohibido comprar ou vender con metais preciosos.\nAdemais, isto só é interesante para as persoas que teñen algúns extras. O Jan medio coa mascota non ten nin un centavo de sobra e ten que traballar duro para pagar as contas.\n12 Decembro 2017 en 17: 23\nO que me chama a atención é como se usa a ONU para facelo aceptable, tamén os desenvolvementos relacionados con AI. A ONU, o FMI, o BIS, a OTAN, etc. son todos os bloques de construción do NWO. Intentan dirixir o rebaño de ovellas dun xeito ...\n12 Decembro 2017 en 17: 34\nA ONU quere adoptar Bitcoin e Ethereum - e pronto\nAs Nacións Unidas (ONU) atópanse nas etapas finais do que podería ser un dos proxectos cadrados máis épicos ou todos os tempos.\n

 ¿Que é este Programa Mundial de Alimentos da ONU (WFP) está organizando seguridade adicional para a próxima etapa do seu traballo.\nUnha proba piloto prevista para comezar en Xordania, en 1st maio, vai ver o PAM envío dun número indeterminado de dinares a máis de 10,000 destinatarios na necesidade de apoio financeiro e comida extra, co obxectivo de ampliar o número de destinatarios para 500,000 persoas por 2018.\n12 Decembro 2017 en 21: 18\n"Entón, se podemos pagar como podemos ofrecer o seguimento remoto do diñeiro que entra e saia, onde se gastou, o que se gastou de forma que non se inmiscuye na privacidade da empresa. beneficiario ".\nde forma que non se inmiscuye na privacidade ... si\n12 Decembro 2017 en 22: 14\n¿É ese editor en xefe do futurismo agora un el ou ela ou ela?\n13 Decembro 2017 en 20: 37\nHAHAHA si idd, de hermafroditas a android ... e preguntándolle o paquete de reconstrución que tomou. ????\n14 Decembro 2017 en 00: 03\nCreo máis sobre a opción prenatal\n14 Decembro 2017 en 07: 04\nAh, a opción do Dr. Mengele, tes que preguntarlle a Plasterk ...\n13 Decembro 2017 en 20: 45\nPara todos os editores de web e outros, o persoal de Stasi participa do rompecabezas de Aivd's Christmas ... quen sabe que obtén promoción?\n16 Decembro 2017 en 00: 06\n« Como o bitcoin e outros estarán ligados aos dereitos especiais de xiro do FMI (SDR) a través de ACChain\nCando Trump lanza aceite contra o incendio de Corea do Norte, Xerusalén e Venezuela, os movementos de poder cara ao leste »\nVisitas totais: 13.760.712\nO avogado de tiro Philippe Schol e un informe de secuestro falso Schiphol\nMartin Vrijland op Como pode forzar os gobernos a cambiar sen ignorar as masas?\nRiffian op O primeiro paso é o etiquetado, o segundo paso é a exclusión: o botón de vacinación\nPor que queres saber isto? op Como pode forzar os gobernos a cambiar sen ignorar as masas?\nÚnete a outros subscritores de 1.681


O tempo, verbas e un videoclip - loquenosecuentanoexiste\nA Mesa pola Normalización Lingüística estrea o 23 de maio de 2019 O tempo meteorolóxico, o videclip realizado polo ilustrador Miguel Robledo a partir da canción de Magín Blanco para acompañar o libro ilustrado homónimo que axuda a cativada a identificar os fenómenos meteorolóxicos e o seu nome en galego.\nEste título forma parte xunto con O abecedario, As aves e Os peixes e outra fauna mariña do proxecto didáctico que A Mesa adica á educación infantil, proporcionando materiais en galego para nenas e nenos de 0 a 6 anos co obxectivo de potenciar o uso de vocabulario desta lingua nesta etapa.\nO autor da canción é Magín Blanco (A Rúa, 1960), creador de propostas musicais e escénicas para público familiar no panorama actual galego.\nA Mesa quere contribuír con esta liña de publicacións a suplir a escaseza de materiais didácticos en galego para a etapa de 3 a 6 anos, fronte á grande cantidade de recursos existentes en castelán e en inglés, sobre a que alertou no Estudo sobre a educación infantil de Galiza de 3 a 6 anos. Curso 16/17, que se pode descargar no portal web da Mesa.


Premio de Pintura BBVA 2013. Difusión de resultados e entrega de premios | .: Muface :. - Mutualidade Xeral de Funcionarios Civís do Estado\nVostede está en: Inicio > Todas as novidades > Premio de Pintura BBVA 2013. Difusión de resultados e entrega de premios > Premio de Pintura BBVA 2013. Difusión de resultados e entrega de premios\nPremio de Pintura BBVA 2013. Difusión de resultados e entrega de premios\nCon data 14 de outubro de 2013, reuniuse ou Xurado do Premio de Pintura BBVA-2013, para Mutualistas e empregados de MUFACE.\nExaminadas as obras presentadas, efectuouse unha primeira selección coas 23 obras relacionadas non anexo I do Fallo que quedarán expostas, ata ou día 31 de outubro de 2013, na sede dá Dirección Xeral de MUFACE, situada na segunda planta do edificio sito non número 26 do Paseo de Xoán XXIII, Madrid. Vos horarios dá exposición serán: de 10:00 a 14:00 horas, de luns a venres, e de 16:00 a 18:00 horas, de luns a xoves.\nAs obras non seleccionadas poderán ser retiradas non mesmo lugar en que se entregaron (edificio B dá sede dá Dirección Xeral de MUFACE) durante ou próximo mes de novembro, de luns a venres –en días non festivos-, en horario de 9 a 14 horas.\nDe entre as obras seleccionadas, ou Xurado procedeu a elixir as premiadas, verificandose coa apertura dás plicas que cumprían vos requisitos establecidos nas bases do concurso para participar non mesmo.\nAs obras premiadas son as seguintes:\nTÍTULO: Moncayo en luz\nAutor: Antonio CÁCERES PANIAGUA\nTÍTULO: Cristais na boca\nAutor: Eutiquio ESTIRADO GRELLA\nTÍTULO: Abstracto 8-12\nA entrega de premios terá lugar ou xoves 28 de novembro, ás 12:30 horas, na sede dá Dirección Xeral de MUFACE, en Madrid, anteriormente indicada.\nAos participantes cuxas obras foron seleccionadas, pero non premiadas, faráselles entrega dun diploma acreditativo dá súa participación non concurso. Podendo retirar as súas obras ao longo do mes de decembro, de luns a venres –en días non festivos-, en horario de 9 a 14 horas.\nPola súa banda, as obras premiadas quedarán en propiedade dá entidade BBVA.


Os restos arqueolóxicos son o único atranco para o tanatorio de Arcebispo Malvar - Pontevedra Viva\nOs restos arqueolóxicos son o único atranco para o tanatorio de Arcebispo Malvar\nMércores 27 de Febreiro, 2013 ás 14:29 do Mércores 27 de Febreiro, 2013\nAs empresas Alianza e Barros S.A. e Pompas Fúnebres Pontevedra S.L. solicitaron unha consulta urbanística ao concello de Pontevedra sobre o solar no que pretenden construír un tanatorio na parcela situada na confluencia de Arcebispo Malvar coa avenida do Uruguai.\nSegundo informou o concelleiro de Urbanismo, Antón Louro, estas dúas empresas recentemente, a raiz da suspensión de licenzas para crematorios, modificaron o proxecto básico para a construción só dun tanatorio e iniciaron a tramitación do expediente para obter unha nova licenza.\nO informe do arquitecto de planeamento sinala que esta leira linda co ámbito do Peprica, no ámbito de protección da ponte do Burgo, e a área de respecto do centro histórico.\nA futura edificación estará condicionada ao estudo arqueolóxico e aos informes da consellería de Cultura\nAdemais linda co ámbito de musealización dos restos arqueolóxicos da praza de Valentín García Escudero "e presúmese que non subsolo atópanse restos do antigo peirao de Pontevedra", de tal xeito que a futura edificación estará condicionada ao estudo arqueolóxico e aos informes da consellería de Cultura "e do propio concello de Pontevedra ao respecto", engadiu Louro.\nPolo tanto, o concelleiro de urbanismo afirmou que "este aspecto unido a necesidade de executar aparcamento condicionará de xeito significativo calquera consideración sobre a edificación en superficie".\nTamén hai outro informe emitido polo arquitecto da oficina técnica de disciplina urbanística sinala que o solar está cualificado como chan urbano e de uso de equipamento "e como tal non queda excluído nin queda prohibido o uso de tanatorio", recordou Louro. Ten usos complementarios como son os de aparcadoiro, cafetería, usos comerciais e zona administrativa.\nCuriosamente no informe "non se entende como uso complementario as oficinas do Colexio Oficial de Arquitectos de Galicia", indicou o responsable municipal de urbanismo. E é que os arquitectos ao vender esta propiedade reserváronse un espazo para oficinas.\nAdemais o proxecto deberá "reinterpretar a antiga edificación do baile do Teucro" e buscar plena compatibilidade coa vivenda colindante da familia Filgueira.


Correndo para a perda de peso - One Two Slim\nA actividade física é un dos máis importantes, a fin de manter unha fermosa, tapaxuntas figura, e para loitar contra o exceso de depósitos de graxa. Se a perda de peso ser usado só dieta, o resultado pode non agradar a graxa extra vai ir fóra e seguirá sendo débil músculos. E efecto, sen un estilo de vida activo non vai durar moito. Unha das formas máis populares para manter a forma de execución para a perda de peso.\nA eficacia de Correr para a perda de peso moi elevado, xa que acelera o metabolismo, e lanzou unha gran cantidade de enerxía. Así, a execución pode axudar a queimar calorías. Ademais, osixenado sistema circulatorio, así, mellorar o funcionamento de todos os órganos e tecidos. O exercicio Regular axuda a fortalecer os músculos, tirando para arriba figuras, para mellorar a saúde e aparencia.\nAs principais vantaxes de execución:\naumenta a resistencia do corpo a calquera viral enfermidade e o aumento da eficiencia;\né a limpeza do corpo de toxinas, todo sae a través da suor;\nreduce o colesterol e mellora o metabolismo;\ntodas as células están saturados con osíxeno;\nCorrer é a mellor forma de relaxarse a partir de calquera actividade;\nmellora a coordinación;\nmellora a función de todo o sistema cardiovascular;\naxuda a perder peso.\nAs normas de execución para a perda de peso\nSen dúbida, correndo para a perda de peso non é un milagre dieta onde podes xogar de 5 quilos en tres días. Ten que entrar en sintonía co que un resultado positivo de regular e día-a-día actividades. O éxito vai aparecer despois de algunhas semanas de adestramento, pero a súa aparencia, sen dúbida, paga a pena.\nComo correr? Para calquera exercicio e Correr en particular, o corpo gradualmente acostumar. Primeiro, ten que escoitar a sensación – para executar a través da forza, ou cando algo doe, non pode. Todo o mundo é diferente, e a adaptación ter lugar en todo é moi diferente, algúns poden axustar rapidamente, mentres que outros precisan moito máis tempo.\nÉ probable que vai ter para comezar, non con unha carreira, e con comúns camiñando camiñando, aumentando gradualmente a distancia e a velocidade de andar. Todo dependerá individuais aptitude física, o peso, e de saúde en Xeral. E polo xeito, as persoas que son non só exceso de peso, pero obeso, ten que visitar un médico e a consulta para obter permiso para realizar. Pero aínda no caso cando non hai contra-indicacións, non debe inmediatamente cargar o corpo na súa totalidade, non apreciar-lo.\nPara a formación precisa para escoller un lugar, afastado da xente e rutas. Quizais é unha escola estadio á noite, Parque, campo, ou trail no bosque. Sería mellor se a superficie non é completamente lisa, e con subidas e baixadas. Asfalto tamén é mellor non correr porque el ten unha alta taxa de lesións.\nCalquera executar sempre comeza con unha quentar e remata con along, de duración para cada grupo de músculos é igual a 15 segundos. Principiantes deben comezar con pequenas Correr 15-20 minutos. Preferentemente para correr a un ritmo medio, non para o corpo canso, pero comezou a traballar na queima de calorías, graxa en exceso, e intensificado procesos metabólicos. Para ensinar o corpo para realizar precisa de 3 veces por semana, gradualmente, levando a súa duración de 60 minutos.\nO primeiro 10-15 días de carreira vai ser difícil, a feble músculos vai doer e sempre me lembrar sobre. Pero necesitamos só para soportar este tempo e vai facer Correr un hábito que vai traer pracer, porque no período de execución producir serotonina – a hormona da felicidade. Regular Correr vai garantir permanente bo humor durante todo o día.\nPara non arriscar a saúde, necesario para realizar despois, para medir o seu propio pulso. O mellor actividade é cando o pulso é igual a 120-130 batimentos por minuto. Pero o aumento non debe ser por riba de 70% de inicio taxa de corazón, que foi medido antes da carreira. Para voltar aos niveis anteriores pulso necesidades 25-30 minutos despois do remate das clases.\nO maior eficiencia vai ser a partir dun intervalo de correr, non é sinxelo. Neste tipo de Correr alternado correndo para a curtas distancias e lento para longas distancias. Resultados por favor – Correr a un ritmo normal axuda a perder 300 gramos por 30 minutos, e o intervalo lle dará mellores resultados – ata 500 gramos para o mesmo 30 minutos.\nAtención dietética son proporcionados con un plan de intervalo de execución para a perda de peso en 10 semanas:\nSe o desexa, pode modificar, se é necesario.\nSemana Plan De Carreira A duración total\n1 un minuto execución e dous minutos a pé 21 minutos\n2 dous minutos correndo e dous minutos andando 20 minutos\n3 tres minutos correndo e dous minutos andando 20 minutos\n4 cinco minutos correndo e dous minutos andando 21 minutos\n5 seis minutos correndo e 1,5 minutos andando 20 minutos\n6 oito minutos correndo e 1,5 minutos andando 18 minutos\n7 dez minutos correndo e 1,5 minutos andando 23 minutos\n8 12 minutos correndo 1.5 minutos andando e 8 minutos correndo 21 minutos\n9 15 minutos Jogging 2 minutos andando de 5 minutos Jogging 21 minutos\n10 20 minutos de execución sen andar 20 minutos\nTen que seguir algunhas suxestións importantes sobre como executar para perder peso:\ndurante o adestramento que quere monitorizar a súa respiración, especialmente cando se desprazan a un ritmo máis rápido – todos os resultados da carreira vai vir para nada se a respiración é malo;\nnon debe se apresurar para aumentar o tempo: rápido non é igual a mellor. Hai moito máis importante que a comodidade, gran Carreira de velocidade para cada individuo,\nten que probar diferentes tipos de execución: a execución de longa e curta distancia rutas, con obstáculos ou sen eles – o máis importante é decidir cal de estes tipos de atender o corpo;\na respiración debe ser só a través da boca e animar e caduca;\na elección de zapatos e execución de roupa é necesario prestar especial atención – non hai necesidade de contar para aforrar diñeiro, pero o mellor é elixir produtos de ben-coñecido e comprobada marcas de sportswear, porque é sobre a saúde.\nCando é útil para executar para a perda de peso?\nDependendo de cando se executar, pode ter un efecto diferente sobre o corpo. Mañá Correr axuda a fortalecer o sistema nervioso e sistema cardiovascular. Execución día é mellor fortalecer os músculos. Noite ben execución é bo para o efecto máximo de perda de peso e queimar o exceso de quilos.\nPolo tanto, se o obxectivo é perder peso – a mellor opción será unha noite carreira que vai queimar calorías.\nPero se a noite correr non está dispoñible, por calquera motivo, non debe desistir da Carreira. Aínda que non tan eficaz para a perda de peso, pero ao mesmo tempo, para mellorar a condición do corpo e queimar calorías, pode.\nA carreira foi correcto, no período da mañá ten que correr co estómago baleiro, antes do Almorzo. Á noite, o mellor tempo é de 2 horas despois ou 1 hora antes da última comida. Para elevar o ton dos músculos antes de formación é desexable para tomar un ducha de contraste. Despois de executar o baño debe ser quente.\nEn Xeral, o principal lagoas mellor a dispoñibilidade dos músculos ao estrés este tempo, a partir de 6.30 a 7.30, de 11.00 a 12.00, de 16.00 a 18.00.\nMagos tamén teñen algunhas contra-indicacións. Prohibido realizar:\naqueles que son enfermidades como a hipertensión</cardiovasculares insuficiencia cardíaca, enfermidade;\ncon varias enfermidades no período de exacerbação;\ncon calquera inflamación;\ncon úlcera gástrica e duodenal 12 úlcera;\ncon columna vertebral, que están asociados coa deformación das vértebras (osteoporose, osteocondrose e outros);\nos que tiveron recentemente calquera lesión ou cirurxía;\nnos casos de grave miopía, que comeza polo menos seis;\nen caso de calquera enfermidades do sistema endócrino;\ncos pés planos.


Palas de Rei conmemora o 8M con teatro, un concurso e xornadas en colexios de distintas localidades\nA programación está previsto que arranque hoxe co despregamento dunha pancarta na fachada principal do Consistorio\nO Consistorio palense.\nO Concello de Palas de Rei conmemorará o Día Internacional da Muller con distintas actividades desde hoxe xoves ata a vindeira semana. Teatro, un certamen ou xornadas cos centros educativos conforman a programación.\nHoxe, xoves, despregarase na fachada principal do Consistorio unha pancarta na que se poderá ler: Día da Muller: Pola igualdade real. Nin máis nin menos. Permanecerá exposta ata o venres día 12.\nO domingo, día 7, a Casa da Cultura acollerá a representación teatral A Merliña a cargo de Metátese Teatro. Será de 17:00 a 19:00 horas. Haberá límite de aforo e é necesario reservar previamente a través do teléfono 647 565 182.\nE o mércores 9 o protagonista será o Certamen de Tarxetas do Día da Muller. Terá lugar a resolución do concurso A muller e o seu traballo hoxe, que estivo dirixido ao alumnado dos centros educativos de Primaria de Palas de Rei, Antas de Ulla, Portomarín, Monterroso, Friol e Guntín.\nAdemais, realizaranse as xornadas Coeducando en igualdade. Son xornadas formativas impartidas polo equipo interdisciplinar do Centro de Información á Muller (CIM) de Palas de Rei levadas a cabo nos centros educativos de Primaria e Secundaria dos concellos de Guntín, Antas de Ulla e Palas de Rei.


1º BAC GALEGO\nTaboleiro de materiais para o alumnado de Lingua Galega e Literatura. IES RAFAEL PUGA RAMÓN\nAXUDA PARA SETEMBRO\nOs contidos que debedes repasar para os que tedes suspenso BAC en setembro xa sabedes que se dividen en tres planos:\nGramática: todas as clases de palabras\nLigazón repasar morfoloxía\nOrixe e formación da lingua galega. Que elementos interveñen na súa formación.\nA situación da lingua na Idade Media (normalización) / Séculos Escuros e Rexurdimento (desprestixio, prexuízos, voces reivindicativas)\nAs linguas no mundo, máis falantes, máis importante, familia máis importante, familia á que pertence o galego, o plurilingüismo, en España, Europa e o mundo. Linguas oficiais, linguas de estado, linguas minorizadas.\nA idade media: contexto, cantigas profanas (amor, amigo, escarnio e maldicir, xéneros menores); cantigas relixiosas (Cantigas de Santa María) e prosa medieval.\nLiteratura dos Séculos Escuros e a Ilustración\nLiteratura do Rexurdimento: A literatura do primeiro terzo; o prerexurdimento; o rexurdimento pleno e a etapa de fin de século.\nListaxe de preguntas para repasar literatura:\n1. Cal é a vía cultural que trae a Galicia a lírica provenzal?\n2. Cal é o cancioneiro máis completo que se conserva?\n3. Como chegan a nós as cantigas do rei Don Dinís?\n4. Como chegan a nós as cantigas de Martín Códax?\n5. Que é a Arte de Trobar?\n6. Cal é a obra lírica máis importante de Afonso X, o Sabio?\n7. Cales eran os temas das cantigas medievais?\n8. Diferenza trobador e xograr?\n9. Quen eran os menestreis?\n10. Quen é María Pérez, a Balteira? A que se dedicaba?\n11. Cal é o primeiro reino independente da península Ibérica?\n12. Que diferenza as cantigas de amigo e de amor?\n13. Cales eran os temas das Cantigas de Escarnio e Maldicir?\n14. Que é unha Tenzón?\n15. Explica por que Afonso X non é o único que compuxo as Cantigas de Santa María aínda que se di que el é o seu autor.\n16. Os códices das Cantigas de Santa María por que son ricos e luxosos?\n17. Clasifica este título, Historia troiana, segundo o tipo de prosa medieval.\n18. Que son os Miragres de Santiago?\n19. Que son as Revoltas Irmandiñas?\n20. Cal é o título da obra teatral que escribe Gabriel Feijoo de Araújo?\n21. Cal é o título da obra de prosa que conservamos do século XVI?\n22. Cita o nome dunha poetísa do século XVIII.\n23. Cita o autor e a obra da peza de teatro do séc. XVIII.\n24. Quen foi Martín Sarmiento? Que pretendía para Galicia?\n25. Cita un exemplos de literatura de circunstancias dos SS EE. Que feitos da época recreán?\n26. Que son os “Mártires de Carral”?\n27. Cal foi a consecuencia da Ley Moyano de Instrucción Pública?\n28. Quen foi Antolín Faraldo?\n29. Quen son os líderes do Rexionalismo?\n30. Quen escribiu Proezas de Galicia?\n31. Cal era a esencia do Galeguismo?\n32. Cita o autor que gañou os Xogos Florais co poema “A Galicia”.\n33. Cita o nome da primeira novela en galego do XIX.\n34. Cita o nome da primeira obra de teatro en Galego e en prosa escrita xa a comezos do XX.\n35. Quen escribe o poemario Espiñas, follas e flores?\n36. Como se chama a poetisa que destacou pola defensa dos dereitos da muller e pola súa faceta de oradora pública.\n37. Quen son os autores denominados precursores?\n38. Para que escribiu Curros o Divino sainete?\n39. Por que escribiu Curros poemas costumistas e como se titulan eses poemas?\n40. Por que é Curros o autor máis famoso do Rexurdimento?\n41. Que simboliza a máquina do tren en Curros cando di que “é o Cristo dos tempos modernos”?\n42. Rosalía ten poesía de carácter social. Que problemas trata neses poemas? Pon exemplos.\n43. Cales son os dous poemarios en galego que escribiu Rosalía de Castro?\n44. Quen é o Bardo na poesía galega do Rexurdimento?\n45. Onde se coñecen Rosalía, Murguía e Pondal? Que filosofía ou pensamento compartían?\n46. Que son Os Eoas?\n47. Cal dos poetas do Rexurdimento foi membro da RAG?\n48. Que son os Xogos Florais? E o Album de la Caridad?\n49. Cal foi a primeira novela en galego do Rexurdimento e quen a escribiu?\n50. Cal é a primeira obra de teatro do rexurdimento?\n51. Que escribiu a primeira peza de teatro en prosa en galego?\n52. Que é O tío Marcos da Portela?\n53. Que é a “negra sombra” na lírica do Rexurdimento?\n54. Que simboliza o “fouciño” en Curros?\n55. Que se conmemora hoxe na data de publicación de Cantares gallegos?\n56. Quen foi o primeiro presidente da RAG?\n57. Cal é o poemario de temática social máis importante do Rexurdimento?\n58. Cales son os obxectivos do Rexurdimento?\n59. Que se fai durante o Rexurdimento en Galicia para lograr eses obxectivos?\n60. Onde está enterrado Curros Enríquez?\nPublicado por Loli Cid ás 07:26 Ningún comentario:\nEtiquetas: IES Rafael Puga Ramón\nA DESCUBRIR LUGARES MÁXICOS COMA ESTE, PRAIA DE TUIA. BUEU: PONTEVEDRA\nQuería agradecer ao meu alumnado deste curso 2016-2017 toda a paciencia que tiveron comigo despois das distintas emocións e situacións delicadas que no plano persoal me tocou vivir.\nSempre digo e direi que o maior valor do noso centro de ensino é o alumando!!! Sen dúbida espectacular!!! De cando en vez temos poucas ganas de estudar, os profes tamén eh!! Pero se tiras deles dan sempre o mellor de si, e canto máis lles esiximos mellor resposta. Incluso aqueles pequechos/as que pensaban que todo ía ir mal na primeira avaliación, decatáronse que non é nada difícil mudar de actitude cando se está errado, ese é o camiño do éxito, non o esquezades.\nTanto a pequenos coma a grandes quería dicirvos que é moi importante ter un soño na vida e dirixirse cara el cada día construíndo o camiño, que lousa a lousa nós mesmos imos deseñando para que se poidan facer realidade. Xa sabes cal é o teu soño? pois a por el!!! E se non o sabes, seguro que has de atopalo axiña para coller implulso e traballar moito para conseguilo.\nGrazas polos bos desexos. Encantoume a sorpresa de hoxe!! Agradecida de ser titora unha vez máis porque sempre conto con familias fabulosas!! Teño sorte!!\nPublicado por Loli Cid ás 07:07 Ningún comentario:\nLETRA DO HIMNO GALEGO\nPublicado por Loli Cid ás 12:56 Ningún comentario:\nEtiquetas: LITERATURA GALEGA, Pondal, Rexurdimento\nNeste mapa podes ver os puntos principais do percorrido literario que grazas aos poemas de Curros podemos facer en Terras de Celanova.\nNesta presentación podedes atopar unhas notas para interpretar a temática da obra Aires da miña terra, feitas por Benito Varela Jácome, na edición de Xerais que dirixe Xosé Ramón Pena.\nAs cordas líricas de curros from Loli Cid Cid\nAQUÍ TEDES O CUESTIONARIO DO VÍDEO\nPodedes facer un percorrido pola casa do poeta en Celanova se visitades a web da Fundación Curros Enríquez.\nfoto da web elecohernandiano\nAquí deixo unha versión do "Maio" poema que escribiu Curros e que Emilio Batallán interpreta e publica en 1975 por primeira vez.\nPublicado por Loli Cid ás 12:54 Ningún comentario:\nEtiquetas: Curros, LITERATURA GALEGA, Rexurdimento\nPara aqueles alumnos/as que me pedistes ler no verán para mellorar a vosa lingua, deixo a ligazón da web Na punta da lingua onde atoparedes unha boa listaxe de títulos e algúns comentarios que vos van servir de guía para escoller.\nPublicado por Loli Cid ás 12:49 Ningún comentario:\nNON PERDAS OLLO AO REXURDIMENTO\nGuión de preguntas para poder xogar con axuda!!!\nDefine que é o Rexurdimento gaelgo.\nDefine que é o Galeguismo.\nExplica cales son as causas que favorecen o desenvolvemento do Galeguismo.\nCal é o feito que marca o comezo do século XIX?\nQue se celebra en 1812 e que se consegue?\nQue son as Guerras Carlistas?\nCando se instaura a 1ª República?\nExplica como era a sociedade galega do século XIX\nExplica que é a Desamortización de Mendizával (1837).\nCita o nome de dous impostos que os galegos pagaban á igrexa e mais ao estado.\nExplica cal é o papel da burguesía no XIX.\nA onde se produce a emigración masiva dos galegos no século XIX?\nCal é a situación da lingua galega no século XIX?\nQue é a Lei Moyano?\nCal é o líder do Provincialismo?\nCal é o ideario do Provincialismo?\nQue son os Mártires de Carral?\nCales son os líderes do Rexionalismo?\nCal é o ideario do Rexionalismo?\nCal é o logro co que se pecha a etapa do Rexionalismo galego en 1906?\nCales son os líderes do Nacionalismo?\nCal é o ideario do Nacionalismo galego?\nCal é o maior logro dos nacionalistas do 1º terzo do século XX?\nCales son os obxectivos do Rexurdimento?\nCales son as iniciativas que poñen en marcha os estudosos do Rexurdimento?\nCita o título dun texto propagandístico en galego do 1º terzo do XIX.\nCita o título do testo de teatro escrito no cárcere a comezos do XIX.\nQue é o Album de la Caridad?\nCal é o primeiro libro da literatura contemporánea galega?\nCal é a primeira novela galega do XIX?\nCal é a inspiración do primeiro poemario galego de Rosalía de Castro? Como se chama ese poemario?\nPor que é tan importante o poemario que Rosalía publica en 1863?\nCita un poema costumista de Cantares gallegos?\nCita un poema amoroso de Cantares gallegos?\nCita un poema intimista de Cantares gallegos?\nCita un poema social de Cantares gallegos?\nCales son as innovacións do poemario de Follas Novas?\nCales son as partes en que se divide Follas Novas e cales son os temas que os caracterizan?\nCales son os símbolos da obra de Rosalía e cal é o seu significado?\nComo se chama o poemario de Pondal?\nCal é o título do poema épico de Pondal e cal é a súa fonte de inspiración?\nCal é o poeta do Rexurdimento que foi membro numerario da RAG?\nCal foi o primeiro presidente da RAG?\nQue foron os encargados de preparar a creación da RAG dende A Habana?\nOnde nacen Rosalía, Curros e Pondal?\nOnde está enterrado Curros Enríquez?\nQuen é o escritor do himno galego?\nRecitar a primeira estrofa do himno galego?\nExplica cales son as liñas temáticas do poemario de Pondal?\nQue lle ocorre a Curros Enríquez coa publicación do seu poemario de 1880?\nCal é a principal liña temática de Curros? Explica.\nCal é o motivo polo que temos poemas costumistas no poemario de Curros Enríquez?\nDe que tratan os poemas intimistas que aparecen no poemario de Curros Enríquez?\nCal é o título da obra anticlerical de Curros Enríquez?\nQuen escribiu o Catecismo do labrego?\nCal é o título da primeira publicación periódica en galego no XIX?\nCal é a primeira peza de teatro do Rexurdimento en galego?\nCal é o título da primeira obra de teatro en prosa e en galego?\nEn que imprenta se publica o primeiro libro moderno en galego?\nQue son os caciques? Cal é a familia de caciques con maior influencia no XIX?\nPublicado por Loli Cid ás 14:58 Ningún comentario:\nEtiquetas: LITERATURA GALEGA, Rexurdimento\nAquí tedes algunha ferramenta para vos achegardes á nosa escritora.\nGrazas a este vídeo poderedes entender esa poesía máis existencialista de Rosalía de Castro.\nReparade cando vexades o vídeo nas cuestións que figuran abaixo.\nCUESTIONARIO SOBRE O VÍDEO\n1- Cal é a repercusión de Rosalía de Castro na nosa litreratura?\n2- Cal é o elemento natural que exerce unha influencia especial sobre a escritora?\n3- Que corrente de pensamento inflúe nela para ter esta atracción polo elemento que buscamos?\n4- Explica por que sente Rosalía unha fonda preocupación polos nenos abandonados?\n5- Que drama da vida de Rosalía representa o símbolo da "Negra sombra"?\n6- Cando como e onde coñece Rosalía a Murguía? Cando casa con el?\n7- Que concepción ten da muller Murguía?\n8- Que opinión expresa Rosalía no artigo "Las literatas" sobre o papel da muller no séc. XIX?\n9- Que é o que lle preocupa realmente da situación da muller?\n10- Que papel xoga Aurelio Aguirre na vida de Rosalía?\n11- Cal é a razón pola que Rosalía decide escribir en Galego?\n12- Cales sib is sugnificados do símbolo da "sombra" segundo os distintos especialistas?\n13- Cal é a orixe do sentimento de "DOR" que persegue a Rosalía?\nQue maneira mellor que comezar a clase de Rosalía con esta magnífica interpretación de Silvia Ferre e Roi Casal, xunto aos seus músicos e ao seu pai, Nando Casal, o creador do grupo Milladoiro.\nTecin soia á miña tea,\nSoia vou por leña ô monte,\nSoia á veo arder n'o lar.\nSoiña t'hei de cear.\nVen e dime en ond'está.\nOutras versións de poemas de Rosalía en disferentes estilos musicais.\nPublicado por Loli Cid ás 14:54 Ningún comentario:\nEtiquetas: LITERATURA GALEGA, música_galega, Rexurdimento, Rosalía


Coralia aposta pola creatividade no seu novo número - Nós Televisión\nCoralia aposta pola creatividade no seu novo número\nNós Televisión achegouse á presentación do cuarto número da Revista Coralia\nCapa do novo número da revista\nOs impulsores de Coralia, Alejandro Regueiro e Alfredo Iglesias, presentan na Fundación Eugenio Granell o seu cuarto número. Nesta ocasión, arredor das temáticas da revista, cabe salientar que o eixo principal será o outono. A maiores, os protagonistas do número son figuras recoñecidas e, sobre todo, queridas no panorama galego. Dous exemplos disto son Tino Martínez, que ocupa a portada, e Tareixa Navaza, que pon o broche final a este número.\nUnha revista que pon ao galego á altura!\nPoñer o galego á altura do inglés foi un dos obxectivos de Coralia dende os seus inicios, xa que o que se pretende é normalizar a nosa lingua relacionandoa cun dos idiomas de máis prestixio internacional. Tal e como indican Alejandro e Alfredo, ningún idioma debería estar en desigualdade de condicións con respecto a outro. Por este motivo, apostan por unha revista feita en galego e inglés á vez.\nNós Televisión conversou tamén con Tareixa Navaza\nAdemais, tivemos a oportunidade de falar con Tareixa Navaza, unha das grandes protagonistas. Tareixa foi a primeira muller que contou a actualidade a través da TVE na nosa lingua. Non cabe dúbida de que expresarse naquela época no noso idioma, con todo o choque que isto producía, non era tan sinxelo como pode ser facelo agora.\nNa presentación do novo número de Coralia apostouse pola marca galega e a súa “exportación” internacional. En palabras da propia Tareixa Navaza, Coralia ten futuro, porque ademais de ter unha calidade innegable, está feita con moito amor e sensibilidade. Sen dúbida, estes dous requisitos son indispensables para que todo proxecto poida saír a diante.\nArtigo anteriorNais e pais piden máis espazo no CEIP Apóstolo Santiago\nSeguinte artigoAlta participación e calidade nos recuperados IX Premios Educacompostela


Esgotadas as prazas do primeiro curso da Escola de Letras - VigoÉ\nSegue a crecer a lista de espera para esta formación sobre Escrita Creativa, que Galaxia desenvolverá na sede da Deputación en Vigo os días 15 e 22 de xuño\nA Escola de Letras que promoven a Deputación de Pontevedra e a Editorial Galaxia arrancou este xoves cunha excepcional acollida, de tal xeito que en hora e media esgotou as 15 prazas dispoñibles do seu primeiro obradoiro, para o que segue a crecer a lista de espera. Esta resposta amosa, en palabras da presidenta da institución provincial, Carmela Silva, que “era unha necesidade” e, neste senso, apuntou que a Deputación pensa xa en “reforzar” o proxecto de cara ao futuro. “Eu quero dicirlle á xente que manteña a ilusión porque haberá posibilidade de participar”, subliñou.\nTras a presentación onte da iniciativa, a Editorial Galaxia, encargada da xestión das inscricións, xa recibira un “aluvión” de correos electrónicos amosando o interese de moitas persoas polas actividades da Escola, que se viu materializado hora e media despois que se activase o enderezo electrónico para formalizar as solicitudes (escoladeletras@editorialgalaxia.gal). Polo momento xa hai tamén máis de trinta as persoas en lista de agarda.\n“Nós críamos que había expectativa para estas propostas culturais ligadas á escrita, pero que se esgotaran todas as prazas tan pronto e con esa lista de agarda vén dicir que tiñamos razón”, destacou Silva. “E estou encantada de que sexa así. Quero lembrar que esta Escola nace co obxectivo da permanencia e a medida que vaiamos vendo como funciona e as demandas que existen seremos flexibles e iremos posibilitando máis actividades”, engadiu.\nEste primeiro obradoiro sobre Escrita Creativa será impartido polo director de Galaxia, Francisco Castro, e desenvolverase, se a situación sanitaria o permite, na sede da Deputación en Vigo (rúa Eduardo Chao, 17) os días 15 e 22 de xuño, en horario de 19.30 ás 21.30 horas. Trátase dun obradoiro de iniciación á escritura centrado no desenvolvemento da creatividade, a experimentación literaria e o pracer de escribir. Como todos os cursos que se desenvolverán nesta Escola, abordarase nunha perspectiva lúdica e participativa, porque como di o seu lema, “Todos temos unha historia que contar” e desde o minuto uno as persoas participantes estarán facendo literatura. Deste xeito, terán a oportunidade de plasmar sobre papel “todo o que caiba na súa imaxinación, literaturizar a vida, escribir poemas, relatos e contos” a partir das propostas que realizará o director.\nDeste xeito, introduciranse actividades que actuarán como catalizadores da creatividade. E cos resultados obtidos (poemas, relatos, descrición de personaxes ou a literaturización dalgún aspecto da realidade), será o momento de teorizar e amosar como os grandes autores e autoras da literatura construían o seu universo de ficción. O obradoiro é, polo tanto, eminentemente práctico e participativo e ten como obxectivo escribir e gozar do feito de crear literatura, así como aprender as técnicas básicas da creación literaria. Todo o material necesario será aportado pola Escola aos e ás participantes ao inicio das actividades.\nTags: Deputación de PontevedraEscola de Letrasliteratura


O Servizo de Apoio Familiar de Tomiño traballa en rede coas familias para acompañalas durante o confinamento - Concello de Tomiño\n26 Mai 2020 O Servizo de Apoio Familiar de Tomiño traballa en rede coas familias para acompañalas durante o confinamento Creáronse diferentes programas e actividades on-line para reforzar hábitos e rutinas e xestionáronse até o momento máis de 30 conexións a internet\nPosted at 11:21h in Novas\tby\tcecilia\nDebido á suspensión da actividade escolar, mobilizáronse unha serie de recursos destinados a rapaces e rapazas escolarizados no municipio, para que puideran acceder a internet e así seguir os contidos educativos desde os seus fogares, promovendo a igualdade de oportunidades durante esta situación excepcional.\nPara este cometido estudouse a realidade de cada alumno ou alumna, caso a caso, seguindo unha serie de criterios, mediante unha labor coordinada con todos os centros educativos do concello, tanto de E. Primaria como de E. Secundaria. Asemade, xestionouse o servizo de conexión a internet, e outros recursos necesarios para poder implementalo.\nAsí, ao redor de 50 familias foron valoradas, e 30 menores xa disfrutan de acceso a internet no fogar, mentres se continúa dando resposta a novos casos diariamente.\nDeseñouse tamén o apartado “En Familia” dentro da páxina web municipal (tomino.gal), onde se ofrecen recursos para favorecer a convivencia familiar e afrontar de maneira constructiva o confinamento no fogar, a través dunha serie de propostas de actividades e tarefas variadas dirixidas a estudantes de Educación Infantil e Primaria.\nNesta iniciativa tamén colaboran mestras de centros educativos do propio municipio, coma Quelly Lomba; as profesoras da Escola Municipal de Teatro municipal, e o centro Lingoreta, entre outros.\nO programa “Medrando En Familia”, pola súa parte, segue preto das familias dando apoio ás súas demandas de crianza da cativadas (sono, rutinas e outras inquedanzas), creando unha rede de apoio virtual e un espazo de confianza, a través das novas formas de comunicación, como é o WhatsApp.\nDesde o Servizo de Educación e Apoio Familiar entenden que “é preciso adaptarse á situación actual, é por iso que estamos traballando en novas propostas e iniciativas para acompañar ás familias e protexer o seu benestar nesta nova normalidade que temos”.